Diari Oficial de la Generalitat Valenciana


Sumari del DOGV 6141, del 10-11-2009 (2009/12495)

RESOLUCIÓ de 28 d'octubre de 2009, de la consellera de Turisme i presidenta de l'Agència Valenciana del Turisme, per la qual es concedix la pròrroga de dues beques de pràctiques formatives i investigació de mercats a l'estranger amb destianació a les oficines Tourist Info de la Generalitat Valenciana a Brussel·les i Londres, atorgades mitjançant la Resolució de 25 de novembre de 2008.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6141

Data del DOGV
:   10-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12994


Data del document
:   28-10-2009

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 28 d'octubre de 2009, de la consellera de Turisme i presidenta de l'Agència Valenciana del Turisme, per la qual es concedix la pròrroga de dues beques de pràctiques formatives i investigació de mercats a l'estranger amb destianació a les oficines Tourist Info de la Generalitat Valenciana a Brussel·les i Londres, atorgades mitjançant la Resolució de 25 de novembre de 2008. [2009/12026]  
Antecedents de fet  
Primer. La Resolució de 12 de setembre de 2008 de la consellera de Turisme, com a presidenta de l'Agència Valenciana del Turisme, (DOCV, núm. 5859, de 29 de setembre), va convocar dues beques de pràctiques formatives i investigació de mercats a l'estranger per a titulats superiors, amb destinació a les oficines Tourist Info de la Generalitat Valenciana a Brussel·les i Londres respectivament, amb una duració d'un any.   
Segon. Tanmateix, dita resolució establia, en l'article 2, la possibilitat de prorrogar el període de gaudi d'ambdues beques per un període de la mateixa duració i amb les mateixes condicions del primer any, si el funcionament del programa de formació i investigació de mercats així ho requerira, mitjançant una resolució de la consellera de Turisme i presidenta de l'Agència Valenciana del Turisme.   
Tercer. Mitjançant la Resolució de 25 de novembre de 2008, de la consellera de Turisme i presidenta de l'Agència Valenciana del Turisme, es va acordar la concessió de la beca destinada a la Tourist Info de Brussel·les a Raquel Guardiola Sánchez, amb DNI 82968937B, amb data d'inici el 3 de desembre de 2008 i finalització el 2 de desembre de 2009.   
Per la seua banda, i també a través de l'esmentada Resolució de 25 de novembre de 2008, la beca destinada a la Tourist Info de Londres va ser concedida a José Miguel Vilar Bou, amb DNI 06970866V, amb data d'inici el 15 de gener de 2009 i de finalització el 14 de gener de 2010.   
Quart. Que tant Raquel Guardiola Sánchez com José Miguel Vilar Bou han realitzat les seues pràctiques formatives i d'investigació de mercats a les Tourist Info de Brussel·les i Londres respectivament, de forma totalment satisfactòria segons testifiquen els informes mensuals emesos pel cap del Servici d'Informació Turística de l'Agència Valenciana del Turisme.   
Cinqué. El cap del Servici d'Informació Turística de l'Agència Valenciana del Turisme, va emetre un informe dirigit a la secretària autonòmica de Turisme i directora de l'Agència Valenciana del Turisme, amb data 16 d'octubre de 2009, en el qual, tant per l'exercici satisfactori de les tasques assignades a ambdós becaris, com per l'interés del programa de formació i investigació desplegat en els dos mercats turístics claus per a la Comunitat, com són el belga i el britànic, se sol·licitava la concessió de la prorroga d'ambdues beques d'acord amb el que disposa l'esmentat article 2 de la susdita Resolució de 12 de setembre de 2008.   
Sisé. Per tot això, amb data 21 d'octubre de 2009, la secretària autonòmica de Turisme i directora de l'Agència Valenciana del Turisme va presentar la proposta de resolució de pròrroga de les beques concedides a Raquel Guardiola Sánchez i a José Miguel Vilar Bou, a la consellera de Turisme i presidenta de l'Agència Valenciana del Turisme, prenent en consideració els citats antecedents de fet i els següents   
Fonaments de dret  
Primer. La Llei 38/2003, de 17 de novembre, de Subvencions, així com el Decret 108/1992, de 6 de juliol, del Govern Valencià pel qual es regula la concessió de beques, vigent en el moment de la convocatòria d'esta beca, aplicable a esta. Decret que ha sigut recentment derogat pel Decret 132/2009, de 4 de setembre, del Consell, pel qual es regula la concessió de beques.   
No obstant això, este decret 132/2009, no és d'aplicació a la present beca, en virtut del que disposa la disposició transitòria primera, que establix que «les convocatòries de beques anteriors a l'entrada en vigor d'este decret, es regiran pel que establix la norma vigent en la data de la seua publicació». Per la qual cosa, a la present prorroga li serà d'aplicació el que disposa el Decret 108/1992, de 6 de juliol, del Govern Valencià.   
Segon. La Resolució de 12 de setembre de 2008, de la consellera de Turisme i presidenta de l'Agència Valenciana del Turisme, per la qual es convoquen dues beques de pràctiques formatives i investigació de mercats a l'estranger per a titulats superiors amb destinació a les oficines Tourist Info de la Generalitat Valenciana a Brussel·les i Londres, respectivament, publicada en el Diari Oficial de la Comunitat Valenciana número 5859, de 29 de setembre de 2008, així com la Resolució de 9 de novembre de 2008, de la consellera de Turisme i presidenta de l'Agència Valenciana del Turisme, per la qual s'acorda la concessió de les dites beques a Raquel Guardiola Sánchez i a José Miguel Vilar Bou.   
Tercer. El Decret 209/2004 de 8 d'octubre, del Consell de la Generalitat, pel qual s'aprova el reglament de l'Agència Valenciana del Turisme, entre els objectius i funcions del qual figuren el de «millorar la formació i professionalitat del sector [?]» i «fomentar la formació professional de sector [?] concedint beques i semblants o realitzant qualsevol altre tipus d'activitats, dirigides a este fi».  
Quart. El Decret 13/2009, de 27 d'agost, del president de la Generalitat, pel qual es nomena consellera de Turisme i presidenta de l'Agència Valenciana del Turisme Belén Juste Picón.   
Vistos els antecedents de fet i fonaments de dret citats, resolc:  
1. Prorrogar la beca concedida a Raquel Guardiola Sánchez, amb DNI 68349540E, mitjançant la Resolució de 9 de novembre de 2008, amb destinació a l'oficina Tourist Info de la Generalitat a Brussel·les, amb les mateixes condicions del primer any i per un període de 12 mesos naturals, el còmput del qual s'iniciarà el 3 de desembre de 2009, i conclourà el 2 de desembre de 2010.   
2. Prorrogar, igualment, la beca concedida a José Miguel Vilar Bou, amb DNI 77806731P, mitjançant la Resolució de 9 de novembre de 2008, amb destinació a l'oficina Tourist Info de la Generalitat a Brussel·les, amb les mateixes condicions del primer any i per un període de 12 mesos naturals, el còmput del qual s'iniciarà el 15 de gener de 2010, i conclourà el 14 de gener de 2011.   
València, 28 d'octubre de 2009.- La consellera de Turisme i presidenta de l'Agència Valenciana del Turisme: Belén Juste Picón.